**Socializacija** je (vseživljenjski) proces, v katerem osvajamo vedenja, ki so zaželena v okolju, v katerem živimo.

**Družina** je najosnovnejša oblika človeške družbe, v kateri so ljudje sorodstveno povezani.

**Avtoritarna** vzgoja je tista, ki je utemeljena na podrejanju staršem.

Pri **permisivni** vzgoji je otroku dopuščeno vse, skorajda brez vsakih omejitev.

V **avtoritativni** vzgoji prevladujejo vrednote, ki se navezujejo na enakost, svobodo in hkrati odgovornost.

**Vzgojna brezbrižnost** se pojavi, kadar starši niso sposobni ali ne znajo vzpostavljati čustvenega odnosa.

**Kaotična** vzgoja je najbolj neučinkovit in celo škodljiv stil vzgoje. V njej se pojavlja cel spekter vzgojnih stilov.

**Skupina** je socialna enota, ki jo sestavlja omejeno število posameznikov, med katerimi obstajajo stabilen sistem odnosov in določene norme vedenja, ki so usmerjeni k doseganju skupnih ciljev. Med njimi je tudi neposreden stik, neposredna interakcija ter pomemben vzajemni vpliv.

**Socialna vloga** je vsota pričakovanih vedenj, ki so vezana na določen položaj v skupini.

**Vodenje je vedenje**, s katerim nekdo pripravi druge ljudi, da dosegajo skupinske cilje.

**Socialno vplivanje** so vsi procesi, s katerimi ljudje neposredno ali posredno vplivamo na mišljenje, čutenje in dejavnost drugih ljudi.

**Podrejanje** je proces, med katerim sprejme posameznik ali skupina odločitev, da bo svoje vedenje prilagodil zaznavnim zahtevam drugih.

**Konformno vedenje** je tisto, ki je skladno z normo večine.

**Antikonformno vedenje** je vedenje, ki je nasprotno od konformnega.

**Stališča** so celote prepričanj, čustev in vrednostnih ocen v odnosu do socialnih situacij in objektov, ki delujejo kot pripravljenost za določen način vedenja.

**Stereotipi** so poenostavljena in posplošena pojmovanja o socialnih skupinah in njihovih pripadnikih.

**Predsodki** so vrsta stališč do socialnih skupin, ki niso utemeljena, a jih spremljajo močna čustva in so odporna proti spremembam.

**Vrednote** so posplošeni cilji, ki jih cenimo, želimo in se zanje zavzemamo. Usmerjajo in vodijo izbiro ravnanj in pojavov.

**Morala** je sistem prepričanj, vrednot in sodb o tem, kaj je oz. ni prav z družbenega vidika.

O **proindividualnem vedenju** govorimo, kadar postavljamo v ospredje sebe in svoje koristi.

**Asertivno vedenje** je tisto, s katerim se človek zna postaviti zase, to naredi jasno in odločno, vendar je pri tem spoštljiv do drugih in upošteva njihove interese.

**Prosocialno vedenje** je vedenje, ki je naravnano na pomoč drugim, ki so v težavah, v iskanje koristi za druge, v zadovoljevanje potreb drugih ljudi.

O **altruizmu** govorimo, kadar pomoč drugim ne prinaša nobene koristi tistemu, ki pomaga, hkrati pa njegovo vedenje ne koristi drugim.

**Antisocialno vedenje** je tisto, ki neposredno ogroža interese drugih.

**Asocialno vedenje** je tisto, ki ni v skladu z normami okolja, a ne ogroža drugih ljudi.

**Agresija** je fizično ali besedno vedenje, katerega namen je povzročanje fizične ali psihične škode. = STAREJŠA DEFINICIJA

**Agresija** je zelo raznovrstno vedenje, ki običajno nastane zaradi strahu ali frustracije, želje, da bi pri drugih sprožili strah ali umik, ali težnje, da bi postavili v ospredje svoje lastne ideje ali interese. = NOVEJŠA DEFINICIJA